text: Julekort er fløjet over Nordsøen i 70 år
  19 december 2015 kl. 12.10
  I 1945 blev en RAF-pilot skudt ned over Jylland. Piloten bankede på en dør i Vorbasse, hvor han blev lukket ind og gemt for tyskerne.  
  Den 27. april 1945 nødlandede Frank Fullers britiske bombefly tæt ved Billund i krigens sidste dage, hvor de om natten skulle kaste forsyninger ned til den danske modstandsbevægelse.
  Frank og to andre reddede sig ud af det brændende fly og gemte sig for tyskerne. Tilfældigvis løb de til Vorbasse, hvor et dansk ægtepar holdte dem skjult for tyskerne på høloftet på en lille landejendom.
  Kapitulationen kom bar en uges tid senere, og de tre englændere reddede livet.
  De tre englændere har i 70 år holdt kontakten med den familie, som de overnattede ved. Særligt radiooperatøren Frank Fuller og hans kone Francis, som i dag er i 90'erne, har holdt kontakten vedlige med deres danske redningsfolk og efterkommere med både besøg og de mange breve og julekort, der i 70 år er fløjet over Nordsøen.
  TV SYDs Jørgen Guldberg besøger lørdag den danske familie, for at høre historien og får læst et par linjer fra de mange julekort højt.
  
  